Λεύκιος Βιτέλλιος (ύπατος το 34)

Ο Λεύκιος Βιτέλλιος (πριν το 7 π.Χ. – 51 μ.Χ.) ήταν ο νεότερος από τους τέσσερις γιους του επιμελητή (curator) Πόπλιου Βιτέλλιου του Πρεσβύτερου και ο μόνος που δεν πέθανε εξαιτίας της πολιτικής. Διετέλεσε ύπατος τρεις φορές, κάτι ασυνήθιστο κατά τη Ρωμαϊκή Αυτοκρατορία για κάποιον που δεν ήταν μέλος της αυτοκρατορικής οικογένειας. Η πρώτη φορά ήταν το έτος 34 ως συνάδελφος του Παύλου Φάβιου Περσίου·Attilio Degrassi, I fasti consolari dell'Impero Romano dal 30 avanti Cristo al 613 dopo Cristo (Rome, 1952), p. 10 η δεύτερη ήταν το έτος 43 ως συνάδελφος του αυτοκράτορα Κλαύδιου·Paul Gallivan, "The Fasti for the Reign of Claudius", Classical Quarterly, 28 (1978), pp. 408, 424 η τρίτη ήταν το έτος 47 πάλι ως συνάδελφος του αυτοκράτορα Κλαύδιου.Gallivan, "Fasti for the Reign of Claudius", pp. 409, 425

 Σταδιοδρομία 
Υπό τον Αυτοκράτορα Τιβέριο, ήταν ύπατος και τον επόμενο χρόνο κυβερνήτης της Συρίας το 35. Καθαίρεσε τον Πόντιο Πιλάτο το 36 μετά από παράπονα του λαού της Σαμάρειας. Υποστήριζε τον Αυτοκράτορα Καλιγούλα και ήταν αγαπημένος τής συζύγου τού Αυτοκράτορα Κλαύδιου, Βαλερίας Μεσσαλίνας. Κατά τη διάρκεια της βασιλείας του Κλαύδιου, διετέλεσε ξανά ύπατος δύο φορές, και κυβέρνησε τη Ρώμη, όσο ο Αυτοκράτορας απουσίαζε κατά την εισβολή του στη Βρετανία. Την εποχή που ο Κλαύδιος νυμφεύτηκε την Ιουλία Αγριππίνα το 47, 48 ή 49, ο Βιτέλλιος υπηρετούσε ως τιμητής (censor). Ο Ιώσηπος, στο έργο του «Αρχαιότητες των Ιουδαίων»,Antiquities of the Jews Chapter 15, Ant. 15.405 (15.11.4) αναφέρει ότι ο Βιτέλλιος έγραψε στον Τιβέριο ζητώντας να επιτραπεί η επιστροφή της ιουδαϊκής αρχιερατικής ενδυμασίας υπό εβραϊκό έλεγχο, και το αίτημα αυτό έγινε δεκτό.

Άσκησε μεγάλη επιρροή και ήταν γνωστός για τον εξαιρετικό χαρακτήρα του, αν και κάποτε ένας συγκλητικός τον κατηγόρησε για προδοσία. Απεβίωσε από παράλυση το 51. Ο Λεύκιος κηδεύτηκε με κρατική κηδεία, και ανεγέρθηκε άγαλμα στα Ρόστρα με την επιγραφή «σταθερά πιστός στον Αυτοκράτορα».

 Οικογένεια 
Ο Λεύκιος Βιτέλλιος νυμφεύτηκε τη Σεξτιλία, μία αξιοσέβαστη γυναίκα από μία επιφανή οικογένεια, η οποία γέννησε δύο γιους, τον Αύλο Βιτέλλιο (τον Αυτοκράτορα του έτους 69) και τον Λεύκιο Βιτέλλιο.

 Στη μυθοπλασία 
Ο Λ. Βιτέλλιος είναι ένας εξέχων χαρακτήρας στο μυθιστόρημα του Ρόμπερτ Γκρέιβς «Κλαύδιος ο Θεός», στο οποίο απεικονίζεται ως στενός φίλος του Κλαύδιου. Εμφανίζεται επίσης ως χαρακτήρας στο τελευταίο επεισόδιο της βρετανικής τηλεοπτικής σειράς του 1968, Οι Καίσαρες, τον οποίο υποδύεται ο ηθοποιός Γκέραλντ Χάρπερ.

Γενεαλογία γένους Βιτελλίων

 Παραπομπές 

 Εξωτερικοί σύνδεσμοι 

 Λεύκιος Βιτέλλιος λήμμα σε ιστορικό βιβλίο πηγών από τον Mahlon H. Smith
 Livius.org: Λεύκιος Βιτέλλιος 

Κατηγορία:Ρωμαίοι ύπατοι του 1ου αιώνα